**Etiopiens Børn:**

**Referat af bestyrelsesmøde d. 9. juni 2021 kl. 19 (hos Gunvor)**

**Til stede:** Henning, Lissi, Gunvor, Shewit, Leila, Irene og Lisbet

**Afbud fra:** Mikkel

**Dagsorden:**

1. Godkendelse af referat
2. Medlemmer og økonomi
3. Børnehjemmet, nyt fra Fikre og Mehretab m.m.
4. Generalforsamling d. 14. september (senere ændret til d. 23. september)
5. Aktiviteter m.m. i 2021
6. Evt.

**Ad. 1:** Referatet blev godkendt.

**Ad 2:** Indestående på vores konto pr. dags dato: 188.132 kr.

Pengene, vi har sendt til børnehjemmet omkring 1. maj, er ikke nået frem. Vi håber, at Mehretab kan gå i banken og løse problemet (ændringer ved kontoen). Shewit vil ringe til ham og forklare, hvad han skal gøre. Pengene kan også være blevet sendt retur til Addis og derfra videre til Danmark (håber vi).

*Nyere tilføjelse: Pengene er nu kommet retur fra Addis. Børnehjemmet har skiftet bank nu og håber, det vil betyde, at pengene kommer hurtigere frem.*

Vores bank (Danske Bank) har bedt os overveje, om foreningen skulle have en ansvarsforsikring. Vi blev enige om, at svaret er nej (bl.a. fordi den årlige præmie er for dyr).

**Ad 3:** Mehretab har forsøgt at lave en oversigt over børnene/de unge, men er ikke færdig endnu. Han har sendt det foreløbige resultat til os.

To af pigerne på børnehjemmet har fået jobs i Addis. Der er kommet to nye børn/unge til i deres sted. Den ene af de nyankomne er blind, så nu vi er oppe på, at 11 ud af 51 børn/unge er blinde. Vi er fortsat OBS på dette problem.

Prisniveauet i Tigray er fortsat stigende, men i følge Mehretab er der heldigvis gang i afgrøderne i børnehjemmets have.

Grundskolerne i Tigray er for tiden lukket, men alle elever rykkes næste skoleår automatisk op på næste klassetrin.

Ifølge Shewit er el tilbage i landet, mens vandforsyningen er mere ustabil. Meget blive stjålet, og befolkningen fortsat præget af uro og angst, især efter mørkets frembrud.

Lissi og Henning har hørt om en ny fond, hvor vi evt. kan søge om penge til børnehjemmet, fx til skolematerialer som sprogprogrammer til hjemmeundervisning eller lignende. Lissi og Henning vil undersøge dette nærmere.

**Ad. 4:** Indkaldelse til generalforsamling d. 23. september, med dagsorden, skal udsendes med 4 ugers varsel. Forslag til behandling på generalforsamlingen skal være bestyrelsen i hænde senest 2 uger før. Gunvor begynder først at skrive på beretningen efter 11. juli (input til beretningen modtages gerne).

**Ad. 5:**

Sommernyhedsbrev: Udsendes før ferien.

Merchandise:

* Bøger ”er på trapperne”, siger Thomas fra Meloni (Gunvor tjekker hvornår).
* Elefanter (Gunvor har fremstillet en større samling i forskellige størrelser).
* Plakater (der er flere tilbage).
* Krus (Janette fremstiller dem på bestilling).

Mikkel arbejder på at få lagt udvalget op på hjemmesiden.

Etiopiensquiz: Henning og Irene har lavet 13 quizspørgsmål, som blev testet på os. Det koster 50 kr. at deltage, i quizzen, og blandt svarene trækkes der lod om præmierne. Oplysning om og link til quizzen udsendes sammen med sommernyhedsbrevet.

Loppemarked:

* Lissi og Henning vil undersøge, om der er mulighed for på den ene eller den anden måde at lave loppemarked i deres gård.
* Monica undersøger fortsat, om der kan laves et loppemarked i hendes forældres have i Valby.
* Alle tjekker, om der er mulighed for at deltage i loppemarkeder i deres nabolag.

Fest til efteråret: Vi har fået lov til at låne lokalerne på Kapelvej d. 6. november til vores medlemsfest. Alle bedes gå i tænkeboks mht. aktiviteter og præmier til Bingo.

**Ad. 6.:** Gave til Monica. Lisbet sørger for at aflevere vores afskedsgave til hende.

Tak til Gunvor for et dejligt traktement.

**Næste møde**: Onsdag d. 1. september kl. 18 hos Shewit.

***Referat:*** *København d. 7/7-21, Lisbet Borker*